삼성 로고(Lettermark)  **Kontaktai:**

Eglė Tamelytė

„Samsung Electronics Baltics”

Tel: +370 694 14 57

[e.tamelyte@samsung.com](mailto:e.tamelyte@samsung.com)

*Pranešimas žiniasklaidai*

2024.04.05

**Dirbtinis intelektas – jau ir buitinėje technikoje: „Samsung“ pristatė naują „Bespoke“ produktų liniją**

**Technologijų bendrovė „Samsung“ pristatė naują „Bespoke“ buitinės technikos liniją, papildytą inovatyviomis dirbtinio intelekto (DI) funkcijomis. Didesnis naujųjų įrenginių išmanumas bei kai kuriuose jų sumontuoti ekranai leis kasdienius namų ruošos darbus nudirbti dar lengviau.**

Minėtos naujovės palies platų buitinės technikos asortimentą – DI paremti funkcionalumai įdiegti „Bespoke“ šaldytuvuose ir šaldikliuose, skalbyklėse, siurbliuose bei orkaitėse ir kaitlentėse.

**Naujos patirtys įvairiose namų erdvėse**

Naujausi „Bespoke“ įrenginiai, pasižymintys Wi-Fi ryšiu, DI lustais, vidinėmis kameromis bei suderinamumu su „SmartThings“ aplikacija, deda pagrindus išmaniems, integruotiems namams. Tai ypač pabrėžia šiųmetės linijos produktuose atsiradęs „AI Hub“ – 7 colių įstrižainės LCD ekranas, suteikiantis vartotojams intuityvaus valdymo galimybes ir prieigą prie visos daiktų interneto ekosistemos.

Pavyzdžiui, gaminant maistą ir pajutus, kad virtuvėje pasidarė per karšta, naudojantis „AI Hub“ vartotojas gali įjungti kitame kambaryje esantį kondicionierių, nepalikdamas neprižiūrimų puodų ir keptuvių. O skalbiant drabužius, skalbyklėje esančiame „AI Hub“ galima aktyvuoti siurblį robotą, kad jis per tą laiką išsiurbtų svetainę. Be to, „AI Hub“ skirtas ne tik palengvinti namų ruošą, bet ir padaryti ją smagesnę. Įrenginių ekranai leidžia įsijungti mėgstamą muziką, žiūrėti vaizdo įrašus interneto naršyklėje ar patogiai peržvelgti receptą gaminant patiekalus virtuvėje.

**Dar platesnis DI funkcijų spektras**

Šiemet debiutavusioje „Bespoke“ linijoje „Samsung“ pademonstravo daugybę kūrybingų būdų, kaip DI pritaikymas gali palengvinti buitinių įrenginių naudojimą. Tai gerai iliustruoja naujos kartos „Bespoke“ šaldytuvuose įdiegta „AI Vision“ funkcija, kuri naudodama DI algoritmus ir viduje sumontuotą kamerą gali identifikuoti 33 skirtingus maisto produktus. Šaldytuve esančio maisto sąrašą vartotojas gali matyti šaldytuvo priekinėje dalyje įrengtame ekrane arba išmaniojo telefono „SmartThings“ programėlėje.

Kitas DI panaudojimo pavyzdys – „Bespoke Jet Bot Combo“ dulkių siurblys-robotas. „AI Recognition“ funkcionalumas atpažįsta pačius įvairiausius objektus, pavyzdžiui, augintinius, žmones ir ant grindų sunkiai pastebimus išmaniųjų telefonų įkrovimo laidus. Tai padeda siurbliui išvengti kliūčių bei sklandžiai tęsti siurbimą. Siekiant papildomai pagerinti valymo efektyvumą, „AI Floor Detect“ funkcija geba aptikti skirtingų grindų tipus bei pakelti šlapiam valymui skirtą šluostę, pasiekus kilimą ar kiliminę dangą. Išmanus grindų tipo nustatymas netgi įgalina siurblį-robotą, esant poreikiui, palikti šlapio valymo šluostę krovimo stotelėje.

**Pažanga tvarumo srityje**

Didėjant visuomenės susirūpinimui aplinka, didelę pažangą mažinant jos žalą, daro ir buitinės technikos gamintojai. Šiemet „Samsung“ pristatytas platusis šaldytuvas-šaldiklis tapo pirmuoju tokios klasės produktu Europoje, pelniusiu A energetinio efektyvumo klasės įvertinimą. Šį pasiekimą nulėmė unikalūs sprendimai, kurie šaldytuvo energijos suvartojimą sumažino 56 proc. „Samsung“ skalbyklių linijoje taip pat atsirado ypač taupus, didesniu energijos vartojimo efektyvumu pasižymintis modelis, naudojantis „Bubble Shot“ technologiją. Ji taupo energiją pumpuodama vandenį į skalbimo būgną ir purkšdama jį tiesiai ant skalbiamų drabužių.

Prie tvarumo skatinimo prisideda ir „SmartThings Energy“ aplikacija, kurioje galima patogiai matyti, kiek energijos suvartojo prijungti „Samsung“ buitinės technikos įrenginiai.

Dalis produktų su įmontuotu „AI Hub“ ekranu bei šaldytuvai su „AI Vision“ funkcionalumu prieinami tik tam tikrose užsienio rinkose.